Twee vas oor 17-jarige se verkragtingArgieffoto ŉ Tiener is verkrag, glo deur een van haar vriende en nog ŉ man, naby Butterworth in die Oos-Kaap. “Die meisie is Saterdag in Msombomvu-informele nedersetting verkrag,” het kapt. Jackson Manatha, woordvoerder van die polisie, Sondag gesê. “Die meisie is glo verkrag deur dieselfde vriend by wie sy gaan kuier het, en ŉ man wat ook in die huis was.” Die twee verdagtes, onderskeidelik 18 en 20 jaar oud, is in hegtenis geneem. Hulle sal na verwagting Maandag in die Butterworth-landdroshof verskyn.